Document ID: /roh_data/filtered/fineweb-2-filterrobots_roh.jsonl.gz/25655

Il pli blers voluntaris dovra quai sa chapescha avant, durant e suenter il gieu da test tranter la naziunala da l'Austria e l'uniun sportiva Schluein/Glion. Radund 100 voluntaris dovra quai lura, di il president da l'uniun Simon Lutz. Saja quai survir en ina da las ustarias, reglar il traffic, direger la glieud, schubregiar u schizunt tgirar ils stars da la naziunala austriaca. Cler è dentant er che betg tut ils jobs èn tuttina dumandads.
Voluntaris na dovra quai dentant betg mo durant il di dal gieu mabain er ils dis avant, cura che la naziunala da ballape austriaca trenescha. Cunzunt durant ils trenaments publics ch'ins po ir a guardar dovra quai blers voluntaris. Tuna suenter fitg blera lavur mo pervia che la naziunala da ballape dals austriacs è sin visita. Guardar per lur segirtad e survir si ils austriacs. Simon Lutz vesa quai dentant betg uschia:
E sa mussar da la megliera vart possian ins cunzunt er pervi da tut ils voluntaris che stettian a disposiziun durant l'entir'emna per sa gidar.
RR actualitad 07:00